Ishockey under Vinter-OL 2022

Ishockey under Vinter-OL 2022 ble arrangert mellom 9. til 20. februar 2022 på Beijing nasjonale innendørsstadion og Wukesong Arena i Beijing. Det ble spilt to turneringer; én for menn og én for kvinner.

Det russiske ishockeylandslaget, som deltok under navnet «Olympiske utøvere fra Russland» (OAR), var regjerende olympiske mestre i herreklassen mens USA var regjerende olympiske mestre i dameklassen.

Kalender

Medaljevinnere

Medaljer

Arenaer

Menn

Format
Turneringsformatet var stort sett uendret siden introduksjonen ved vinter-OL i Vancouver i 2010 bortsett fra en endring i semifinalene. I gruppespillet ble de tolv lagene inndelt i tre grupper med fire lag i hver. Lagene skulle spille en round robin på tre gruppespillskamper mot på forhånd kjente motstandere. Etter at gruppespillet var avsluttet ville lagene bli rangert fra 1D til 12D.

De fire beste lagene i gruppespillet (gruppevinnerne (1D-3D) samt beste toer) avanserte direkte til kvartfinalene mens de resterende åtte lagene skulle spille kvalifiseringskamper om de fire siste kvartfinaleplassene. Taperne av disse kvalifiseringskampene var slått ut av turneringen og ble etterfølgende rangert fra 9. til 12. plass ut fra rangeringen deres i gruppespillet. Vinnerne av kvalifiseringskampene avanserte til kvartfinalene hvor de fire tapende lagene ble rangert fra 5. til 8. plass.

En endring fra siste OL var at semifinalistene nå ville bli omseedet etter kvartfinalene etter et format i stil med formatet introdusert av IIHF ved ishockey-VM 2021. Basert på rangeringen etter gruppespillet ville det best rangerte gjenværende laget møte det lavest rangerte gjenværende laget i den tidlige kampen, mens det nesthøyest rangerte laget ville møte det nestlavest rangerte laget i den andre kampen. De tapende semifinalistene spiller bronsefinale, mens vinnerne spiller finale.

Deltakelse av NHL-spillere
Den 10. juli 2020 ble spillerorganisasjonen National Hockey League Players' Association (NHLPA) og National Hockey League (NHL) enige om en fireårig forlengelse av ligaens tariffavtale (ut 2025/26-sesongen) med en bestemmelse som åpnet for muligheten for NHL-deltakelse ved vinter-OL i 2022 og 2026. Heretter inngikk NHL og NHLPA i forhandlinger med  (IOC) og Det Internationale Ishockeyforbund (IIHF) om NHL-deltakelse. På grunn av COVID-19-pandemien var det noe usikkerhet om NHL-spillerne ville få lov å delta i OL, noe som NHL-kommissjonær Gary Bettman uttrykte:

På tross av usikkerheten offentliggjorde NHL den 22. juli 2021 en terminliste for 2021-22-sesongen med en innlagt pause for OL, men ligaen opplyste samtidig at partene ikke ennå hadde kommet til enighet om NHL-spillernes deltakelse. Den 3. september 2021 offentliggjorde NHL, NHLPA og IIHF at partene hadde oppnådd en avtale om å lå NHL-spillerne delta i OL.

Den 22. desember 2021 kunngjorde NHL og NHLPA at OL-turneringen ville bli avviklet uten deltakelse av NHL-spillere. Årsaken til dette var økningen av coronasmitte internasjonalt og opphopingen av utsatte grunnseriekamper på grunn av koronasmitte i mange NHL-klubber.

Kvalifisering

Kvalifiseringen til herrenes ishockeyturnering under Vinter-OL 2022 i Beijing ble avgjort av IIHFs verdensranking i etterkant av ishockey-VM 2019. Ved IIHFs årskongress i København i 2018 ble det vedtatt at Kina var direkte kvalifisert til turneringen som vertsnasjon. De åtte høyest rangerte lagene på IIHFs verdensranking for 2019 var direkte kvalifisert til turneringen, mens alle andre land skulle spille kvalifiseringsturneringer for å kvalifisere seg til de resterende tre plassene i turneringen.

Blant nasjonene som ikke klarte å kvalifisere seg fant man Frankrike (siste OL-deltakelse i 2002), Hviterussland (siste OL-deltakelse i 2010), Norge (for første gang siden 2006) og Slovenia (for første gang siden 2010). Danmark kvalifiserte seg for første gang noensinne. Latvia returnerte etter at de sist var med i 2014.

Merknader

Seeding
Seedingen til turneringen ble avgjort på grunnlag av lagenes plassering på IIHFs verdensranking i 2020. De tolv lagene i den olympiske ishockeyturneringen ble delt inn i tre grupper med fire lag hver i den innledende runden. De åtte beste direkte kvalifiserte lagene ble seedet på plassene fra nummer 1 til 8. Det øverst rangerte laget på verdensrankingen som kvalifiserte seg til turneringen blir seedet som nummer 9, nest beste som nummer 10 og tredje best som nummer 11. Kina, som det dårligst rangerte laget, ble seedet som nummer 12. Den endelige seedingen i den innledende runden ble offentliggjort den 23. september 2021.

Sluttplassering

Kvinner

Format
OL i 2022 markerte introduksjonen av et nytt format for kvinnenes ishockeyturnering. For første gang noensinne ville ti lag delta i turneringen. Turneringen ble spilt med et lignende format som ble introdusert ved ishockey-VM 2019 for kvinner.

I gruppespillet ble de ti lagene fordelt i to grupper med fem lag i hver. Gruppene var to-delt hvor de fem best rangerte lagene spilte i gruppe A mens vertsnasjonen Kina og de andre lavest rangerte lagene spilte i gruppe B. Lagene skulle spille en round robin på fire gruppespillskamper mot på forhånd kjente motstandere. Alle fire lagene i gruppe A og de tre beste lagene i gruppe B avanserte til kvartfinalene. Vinnerne av kvartfinalene avanserte til semifinalene. Etter kvartfinalene ble semifinalistene omseedet så det best rangerte gjenværende laget skulle det lavest rangerte gjenværende laget og det nesthøyest rangerte laget ville møte det nestlavest rangerte laget. De tapende semifinalistene skulle spille bronsefinale mens vinnerne skulle spille finale.

Kvalifisering

Kvalifiseringen til kvinnenes ishockeyturnering under Vinter-OL 2022 i Beijing ble avgjort av IIHFs verdensranking i 2020. Ved IIHFs årskongress i København i 2018 ble det vedtatt at Kina var direkte kvalifisert til turneringen som vertsnasjon. De seks høyest rangerte lagene på IIHFs verdensranking for 2020 var direkte kvalifisert til turneringen, mens alle andre land skulle spille kvalifiseringsturneringer for å kvalifisere seg til de resterende tre plassene i turneringen.

Merknader

Seeding
Seedingen til turneringen ble avgjort på grunnlag av lagenes plassering på IIHFs verdensranking i 2020. De ti lagene i den olympiske ishockeyturneringen ble delt inn i to grupper med fire lag hver i den innledende runden. De seks direkte kvalifiserte lagene ble seedet på plassene fra nummer 1 til 6. Det øverst rangerte laget på verdensrankingen som kvalifiserte seg til turneringen blir seedet som nummer 7, nest beste som nummer 8 og tredje best som nummer 9. Kina, som det dårligst rangerte laget, ble seedet som nummer 10.

Sluttplassering

Referanser

Eksterne lenker